2021. gada 26. novembrī

K. Aparjods otro reizi pēc kārtas Nāciju kausā kāpj uz goda pjedestāla augstākā pakāpiena

Piektdien, 26. novembrī Krievijas ledus trasē Sočos tika aizvadīts šīs sezonas otrais Nāciju kauss jeb kvalifikācijas sacensības Eberspacher pasaules kausa otrajam posmam. Par vietu pamatsacensībās cīnījās arī trīs Latvijas sportisti: Riks Kristens Rozītis, Kristers Aparjods un Sigita Bērziņa. Savukārt Ulla Zirne Nāciju kausā startēja bez iespējas kvalificēties pamatsascensībām.

Vīru konkurencē starp 37 dalībniekiem ātrākais Kristers Aparjods, kurš, sasniedzot 138,5 km/h, finišēja 51.615 sekundē. Otrais – mājinieks Matvejs Perestoroņins (Matvei Perestoronin), latvietim piekāpjoties par 0.164 sekundēm. Trešā ātrākā finiša laika īpašnieks – Pāvels Repilovs (Pavel Repilov, RUS) [+0.264].

Savukārt Rika Kristena Rozīša finiša laiks – 52.029 sekundes un izcīnīta piektā vieta.

Dāmu sacensībās starp 40 dalībniecēm dalīts desmitais labākais rezultāts ar itālieti Verenu Hoferi, sasniedzot 131.4 km/h un finišējot 50.584 sekundēs, Ullai Zirnei. Savukārt Sigitai Bērziņai izcīnīta 12. vieta [+0.999].

Pārējie Latvijas sportisti – Andris un Juris Šici, Mārtiņš Bots/Roberts Plūme, Gints Bērziņš, Artūrs Dārznieks, Elīza Tīruma, Kendija Aparjode un Elīna Ieva Vītola – ir iekļauti labāko grupā un automātiski kvalificējas Eberspacher pasaules kausa otrajam posmam.

Latvijas Nacionālās kamaniņu sporta izlases startiem seko līdzi tiešraidē Sportacentrs.com TV un interneta portālā Sportacentrs.com.

Sestdiena, 27. novembris

09.30 Pirmais brauciens – Divvietīgās ekipāžas  
10.50 Otrais brauciens – Divvietīgās ekipāžas  
12.45 Pirmais brauciens – Sievietes  
14.10 Otrais brauciens – Sievietes

Svētdiena, 28. novembris

09.50 Pirmais brauciens – Vīri  
11.25 Otrais brauciens – Vīri  
13.30 Komandu stafete

Informāciju sagatavoja:

Ieva Ose

LKSF sabiedrisko attiecību speciāliste

Tel. +371 282 66 456